cyanic-selkie/wikianc huggingface dataset:
חטיפת פסקגאולה
ספקות על התקרית
עיתונאי וספקן בשם פיליפ ג'יי. קלאס מצא "פערים" בסיפורו של היקסון. היקסון עבר בדיקת פוליגרף ונמצא דובר אמת, אך קלאס ייחס את תוצאות הבדיקה לכך שהיקסון פשוט "האמין" לסיפורו האישי וכן שהמבחן נערך על ידי חוקר פוליגרף שאינו מנוסה דיו. בנוסף, היקסון סירב לעבור בדיקת פוליגרף נוספת והדבר הוביל את קלאס לקבוע שמדובר במתיחה. ספקן נוסף בשם ג'ו ניקל כתב שהתנהגותו של היקסון הייתה "מעוררת חשד" וכן שהוא שינה או ערך את סיפור החטיפה כאשר התראיין בתוכניות אירוח. ניקל הוסיף וטען שהיקסון כפי הנראה "פינטז" על חטיפה בעת שעבר ממצב של שינה למצב של ערות ושפרקר הצטרף אליו במתן עדות במשרד השריף מתוך לחץ חברתי.
קטי פרי
קטי פרי (נולדה ב-1964) היא קצינה בדרגת רב-גונדר בשירות בתי הסוהר המכהנת כנציבת שירות בתי הסוהר החל מינואר 2021.
ביוגרפיה
קטי יפרח שירתה בצה"ל בשנים 1982–1984 בפיקוד המרכז. לאחר שחרורה למדה באוניברסיטה העברית בירושלים, ובמהלך לימודיה התגייסה לשירות בתי הסוהר ב-1987. שירתה בחטיבת המודיעין כקצינת הערכה פלילית וכקצינת מקורות ותקציבנית. ב-1999 מונתה לקצינת הערכה פעילות חבלנית עוינת ופלילית במחוז דרום, ולאחר מכן שימשה קצינת מודיעין בבית הסוהר איילון.
ב-2002 מונתה לקצינת מודיעין גוש מרכז. סיימה קורס בין-שירותי למודיעין, וב-2006 מונתה לסגנית מפקד בית המעצר הדרים. ב-2007 מונתה לקצינת מודיעין במחוז מרכז, ב-2008 מונתה לראש מחלקת האסיר, וב-2010 מונתה למפקדת בית המעצר הדרים. בתפקידיה הבאים שימשה ראש מינהל משאבי אנוש וסגנית מפקד מחוז מרכז.
באפריל 2018 קודמה לדרגת גונדר, ומונתה למפקדת הראשונה של מִנְהֶלֶת שטח המחיה וחלופות מאסר שהוקמה בעקבות בג"ץ האגודה לזכויות האזרח נגד השר לביטחון פנים. בתקופתה הפכה למִנְהֶלֶת תפני"ת (תכנון, פיתוח, ניהול ותיאום).
באוגוסט 2019 מונתה למפקדת מחוז דרום. היא האישה הראשונה שמונתה לתפקיד מפקדת מחוז בשב"ס.
ב-24 בינואר 2021 מונתה פרי לנציבת בתי הסוהר והועלתה לדרגת רב-גונדר.
במהלך כהונתה אירעה הבריחה מבית הסוהר גלבוע. לאחריה, שכרה פרי את יועץ התקשורת רונן צור, באופן פרטי ובעלות מוערכת של עשרות אלפי שקלים.
ביולי 2023 הודיעה כי תפרוש מתפקידה בתום השנה, ברקע המחלוקות בינה לבין השר לביטחון לאומי, איתמר בן גביר.
השכלה וחיים אישיים
נשואה לעופר פרי, בנקאי השקעות עצמאי ובעבר מנכ"ל 012 Smile ובזקכל, וסמנכ"ל שיווק ברשות הדואר, ולהם שלושה ילדים.
שניים מאחיה הורשעו בעברות מרמה ושוחד, וריצו תקופות מאסר במקביל לשירותה בשב"ס.
ביקורת
אחֵיה של פרי נעצרו ב-2013 בחשד ששיחדו עובדים ב"מי אביבים", תאגיד המים של תל אביב. לאחר הבריחה מכלא גלבוע, גורמים בשב"ס טענו כי פרי התערבה בשיבוץ של שני אחיה לריצוי מאסריהם בכלא גלבוע, בזמן שכיהנה בתפקידים בכירים, ובטרם חתמה על הסדר למניעת ניגוד עניינים. פרי לכאורה לחצה על עובדי השב"ס להגדיר את אחֵיה כ"אסירי עבודה", המבצעים עבודות מטבח וניקיון ונהנים מחופש תנועה נרחב יותר בכלא. מנגד נטען מטעמה שהיא מעולם לא ניסתה להשפיע בעניינם, וכי ניתקה עמם קשר בשנת 2015.
נפתלי צבי שמרלר
הרב נפתלי צבי שמרלר (ר' הערשאלע; ז' בניסן תרמ"ח, מרץ 1888 - כ"ה בסיוון תש"ח, 2 ביולי 1948) היה ראש ישיבה חסידי בגליציה ובירושלים.
תולדותיו
נולד לרב אפרים מרדכי וחנה אסתר. סבו מצד אביו היה רבי מרדכי, האדמו"ר ממיקולייב משושלת פרמישלאן (אביו נולד לאחר פטירתו ונקרא על שם אביו). אמו הייתה בתו של הרב מאיר חיים אוירבך רבה של והייתה מיוחסת לרבי לייבוש מסטניסלב תלמידו של הבעל שם טוב, לרבי יחיאל מיכל מזלוטשוב ולרבי אברהם יהושע השיל מאפטא.
בבחרותו נדד לקרקוב שם למד תורה יחד עם הרב מאיר שפירא והרב בן ציון כ"ץ רבה של צ'רנוביץ. נסע לרבי דוד משה פרידמן האדמו"ר מצ'ורטקוב והוכנס למעמד הקידוש שהיה סגור לקהל. הוסמך להוראה על ידי רבי דוד מנחם מאניש באב"ד רבה של טרנופול ועל ידי המהרש"ם מברז'אן. המהרש"ם מברז'אן חיבבו ואף למד עמו מספר סימנים בשולחן ערוך יורה דעה ומסר לו כללי הוראה. כבר בבחרותו התפרסם שמו בגליציה כעילוי מופלג. בזמן מלחמת העולם הראשונה גויס לצבא הרוסי. בהיותו בצבא עבד עבודה כפולה בימי חמישי ושישי בשביל לא לעבוד בשבת. לאחר זמן הלשינו עליו למפקדיו על מנהגו ועמד למשפט. בני הקהילה הבריחוהו לאוסטריה והתיישב בווינה. בווינה נישא לפייגא רוניא, בתו של הרב יעקב מאיר בלייך, מחסידי הוסיאטין. מעט שנים לאחר חתונתו התמנה לדיין ומורה צדק בקהילת מחזיקי הדת, כרב קהילת לווית חן וכראש ישיבת "הר המוריה" שם מסר שיעורים פעמיים ביום.
בשנת תרצ"ח לקחוהו אנשי הגסטאפו באמצע שיעור והושיבוהו במעצר וחקירות במשך שבועיים עקב הלשנת משרתת גויה על השפלה בענייני דת מכיוון שלא הסכים לאכול מבישוליה וכן עקב טענות על מניעת חופשות ודמי חופשה. במשפט שנערך נפסק עליו צו גירוש תוך שמונה שבועות מגבולות אוסטריה ואם לא יעזוב עד אז יגורש לדכאו. לאחר ששוחרר מהמעצר פעלו בני הקהילה להשיג עבורו אשרות כניסה לארצות הברית ולישראל. כשהגיע האישור לישראל מיד פעל להשגת ויזה והספיק לצאת מווינה לפני תום שמונת השבועות.
בישראל
בחודש אלול תרצ"ח עלה לישראל והתיישב בתל אביב. כשהחלו מטוסי צבא איטליה להפציץ את תל אביב החליט לעבור לירושלים באמרו שאם המצב הביטחוני בעייתי גם בתל אביב אין מניעה מלגור בירושלים. ביום בואו לירושלים הוזמן על ידי רבי יוסף צבי דושינסקי, גאב"ד העדה החרדית לכהן כדיין בבית הדין של העדה החרדית. כמו כן ישב בבית ההוראה של רבי שמשון אהרן פולונסקי. לאחר זמן מונה גם לכהן בראשות ישיבת חיי עולם שם מסר שיעורים בגמרא, הלכה ובשבת היה מוסר שיחות חיזוק בעבודת ה'.
בהיותו בתל אביב היה רבי אהרן רוקח מבעלז שולח אליו שאלות בהלכה והיה מכנהו "הדיין החסידי". רבי אברהם מרדכי אלתר, ה"אמרי אמת" מגור היה קם בפניו. הרב יוסף צבי דושינסקיא אמר עליו שפוסק בדרכו של החתם סופר.
בקיץ תש"ח נחלה ונפטר ביום שישי, כ"ה בסיוון. נקבר בבית הקברות סנהדריה 20 דקות לפני שקיעת החמה כשבמהלך הלוויה נורו על המלווים יריות מהגבול הירדני. הספדים לזכרו נישאו בישיבת חיי עולם במהלך השבעה, בין היתר על ידי ממלא מקומו בראשות הישיבה, רבי דב בריש וידנפלד, הרב מטשיבין. חידושי תורתו הודפסו בספר "אמרי נפתלי" (שני כרכים). דברי תורה רבים ממנו נשארו בווינה ואבדו בשואה.
אגרוסטיכטיס
אגרוסטיכטיס (שם מדעי: Agrostichthys parkeri) הוא מין של דג מסדרת הלמפיריים ומשפחת דגי המשוט והוא המין היחיד בסוג Agrostichthys. נמצאו רק מספר פרטים ידועים שלו ורובם התגלו קרוב לאוקיינוס הדרומי. הדג תואר למדע ב-1904 בידי החוקר ויליאם בנהם ושם המין נקרא להוקרת החוקר הניו-זילנדי תומאס ג'פרי פרקר.
תיאור
דג זה קטן יותר משאר דגי המשוט אך עדיין יכול להגיע לאורך 3 מטרים. גופו דמוי סרט צר עם סנפיר גבי פרוש שיוצאים ממנו מספר "קרניים" דקות והוא בעל ראש גדול עם לסתות משורבבות קדימה והוא כמעט חסר שיניים. הוא בעל עיניים גדולות עם אישונים שחורים ויכולת לראות בתנאי חשיכה. הסנפירים שלו קטנים יחסית והוא חסר קשקשים, כשצבעו אפור-כחלחל.
דג זה הוא שייטן איטי יחסית והוא התגלה רק לעיתים נדירות, למעשה רק 7 פרטים ממין זה התגלו, אם כי הוא איננו בסכנה בטבע.
ערב עירוני
ערב עירוני הוא שיר עברי שכתב נתן אלתרמן.
השיר התפרסם לראשונה בכתב העת "גזית" (בעריכת גבריאל טלפיר) בראשית חודש מאי 1934 (חוברת ג', שנה שנייה, תרצ"ד).
השיר לא ראה אור בספר רשמי כלשהו עד לפרסומו בשנית בספר "מחברות אלתרמן ב', בעריכת מנחם דורמן בשנת 1979 (הוצאת "הקיבוץ המאוחד").
השיר הוא תיאור פלסטי של העיר תל אביב לעת שקיעה, כך למשל מושווים בשיר פנסי הרחוב לפרחי העיר המלבלבים באור ניחוח (הוא היתום המוזכר בקטע בשיר המוצג כאן).
עם השנים, זכה השיר למספר גרסאות כיסוי, בביצועם של רונית אופיר, רוני ידידיה, הגרובטרון, זהו זה וכן בהופעות חיות בביצועו של יוני רכטר ביחד עם אמנים נוספים.
איה קפלן
ביוגרפיה
קפלן למדה בתיכון אלון ברמת השרון והיא בוגרת מסלול הבימוי בחוג לאמנות התיאטרון באוניברסיטת תל אביב. לאחר סיום לימודיה עבדה קפלן עם הבמאי גדליה בסר בתיאטרון הרצליה, ובמהלך עבודתה כמנהלת החזרות להצגה "כל נדרי" הכירה את המחזאי יהושע סובול והחלה לשתף עימו פעולה.
קפלן מלמדת משחק ב"סטודיו למשחק מיסודו של יורם לוינשטיין" ופיתחה את "השיטה הארכיטקטונית" לניתוח טקסט, אותה היא מלמדת אותה בסדנאות בישראל ובמדינות אחרות. קפלן משמשת גם כמרצה אורחת במחלקה לאופנה ב"שנקר", וכשופטת בפסטיבלי תיאטרון ישראלים. בין השנים 2011–2016 כיהנה כחברת הוועדה האומנותית וכדרמטורגית הבית של תיאטרון באר שבע. בשנת 2022 הייתה אחראית לניהול האומנותי של החממה למחזאים חדשים במכון למחזאות ישראלית ע"ש חנוך לוין.
פירורי לחם (ממשק משתמש)
פירורי לחם (באנגלית: Breadcrumb navigation) או סימני דרך הוא אלמנט בקרה גרפי שנמצא בשימוש תדיר ככלי עזר לניווט בממשקי משתמש ובדפי אינטרנט, ונועד – כפי שמרמז שמו – להשאיר סימני דרך בהתקדמות של הגולש בדפים או בעמודים שבהם הוא מבקר. אלמנט זה מאפשר למשתמשים לעקוב אחר מיקומם בתוכנות, במסמכים או באתרים.
מקור המונח הוא במסלול פירורי הלחם שהשאירו עמי ותמי באגדה הגרמנית מאת האחים גרים.
דפי אינטרנט
פירורי לחם מופיעים בדרך כלל בצורה אופקית בחלקו העליון של דף אינטרנט, לרוב מתחת לסרגלי הכותרות או הכותרות. הם מספקים קישורים לחזרה לכל דף קודם שהמשתמש ניווט אליו כדי להגיע לדף הנוכחי או - במבני אתרים היררכיים - לדפי האב של הדף הנוכחי. פירורי לחם מספקים מסלול למשתמש לעקוב אחורה לנקודת ההתחלה או הכניסה. סימן גדול מ- (>) משמש לעיתים קרובות כמפריד היררכיה, אם כי מעצבים עשויים להשתמש בגליפים אחרים (כמו » או ›), כמו גם בסמלים גרפיים אחרים.
שביל או נתיב פירורי לחם המבוסס על היסטוריית הצפייה מוצג בדרך כלל כדלקמן: העמוד נצפה> העמוד נצפה> העמוד נצפה> העמוד נצפה> העמוד נצפה כרגע לדוגמה, בתרחיש זה, מבקר באתר צופה בשבעה עמודים (שימו לב כיצד עוקבים אחר הדפים על מנת שהמשתמש צפה בהם) דף הבית> שירותים> אודותינו> דף הבית> העלון האחרון> דף הבית> הדף הנצפה כרגע פירורי לחם אופייניים בעקבות מבנה היררכי מוצגים כדלקמן: דף הבית> דף החלק> דף המשנה.
תוכנה
מנהלי קבצים נוכחיים הכוללים את Nemo של Linux Mint, Windows Explorer (החל מ־Windows Vista ואילך), Finder (עבור מערכות הפעלה של Macintosh), Nautilus של GNOME, Dolphin של KDE, Thunar של Xfce, Caja של MATE ו־SnowBird מאפשרים ניווט פירורי לחם, לעיתים קרובות החלפה או הרחבה של שורת כתובת.
סוגים
ישנם שלושה סוגים של פירורי לחם ברשת:
שימושיות
פירורי לחם של מיקום לא בהכרח מתאימים לאתרים שתוכנם עשיר כל כך עד שקטגוריות בודדות אינן מתארות באופן מלא פיסת תוכן מסוימת. מסיבה זו, תג עשוי להיות מתאים יותר, אם כי עדיין ניתן להשתמש בפירורי לחם כדי לאפשר למשתמש לחזור על עקבותיו ולראות כיצד הגיעו לדף הנוכחי.
שמות אחרים
פרשנים ומתכנתים מסוימים לחלופין משתמשים במונח "פירור עוגיות" כמילה נרדפת לתיאור עיצוב הניווט. אין לבלבל זאת עם המונח "קובץ cookie", המתייחס לעוגיות HTTP (קובצי טקסט אתרי אינטרנט כותבים במחשב המבקר המתעדים נתונים כגון פרטי כניסה).
שיתוף הפעולה הלמידה הווירטואלי של מכללת מישיגן קולג' משתמש במונח "נתיב ניווט", וכך גם משתמשים מסוימים בדרופל.
לעיתים משתמשים דוברי צרפתית וספרדית במקום זאת במונח "החוט של אריאדנה" (בצרפתית: "fil d'Ariane") ביחס לחוט שהשאיר אריאדנה לתסאוס כדי שיוכל למצוא את יציאת המבוך לאחר שהרג את המינוטאור, במקום זאת על LIFO (מחסנית). בדרך FIFO (תור).
סער פדידה
סער פדידה (נולד ב-4 בינואר 1997) הוא כדורגלן ישראלי, המשחק בעמדת הקשר ההתקפי באולימפיה לובליאנה.
ביוגרפיה
פדידה החל את דרכו במחלקת הילדים של מכבי חיפה, לאורך שנותיו במחלקה היה פדידה מאוד דומיננטי בקבוצותיו ושיחק עם שחקנים כמו ירדן כהן ומוחמד עוואד. בעונת 2015/2016 עבר פדידה למחלקת הנוער של הפועל חיפה. שנה לאחר מכן, ב-31 ביולי 2016 ערך את הופעת הבכורה שלו בקבוצה הבוגרת, כשנכנס כמחליף במשחק גביע הטוטו נגד בני סכנין שנגמר בתוצאה 2–2. את הופעת הבכורה שלו בליגה עשה פדידה ב-29 באוקטובר של אותה שנה. במהלך אותה עונה ערך פדידה 10 הופעות בקבוצה הבוגרת ולסירוגין שיחק גם בקבוצת הנוער בה כבש 6 שערים והיה אחד השחקנים הדומיננטיים בקבוצה. בעונת 2017/2018 שיחק 9 משחקים אך בכולם עלה מהספסל מלבד משחק אחד, ב-21 במאי 2018 נגד בית"ר ירושלים במשחק שנגמר בתוצאה 1–1 והיה למשחק האחרון של הקבוצה באותה העונה. במהלך אותה עונה זכה פדידה עם הפועל חיפה בגביע המדינה.
ב-30 באוגוסט 2018, הושאל פדידה להפועל ראשון לציון מהליגה הלאומית, לא לפני שלקח את תואר אלוף האלופים מוקדם יותר באותה עונה עם הפועל חיפה אף על פי שלא שותף באותו המשחק נגד הפועל באר שבע. גם בראשון לציון תפקד פדידה יותר כשחקן מחליף וברוב משחקיו בקבוצה תפקד כמחליף ולא הצליח לבלוט.
בינואר 2019, לאחר חצי עונה בלבד, חזר פדידה להפועל חיפה אך לא קיבל הזדמנויות לשחק עד תום העונה. עונת 2019/2020 הייתה עונת הפריצה של פדידה כאשר בחודש דצמבר, בעקבות פציעות של שחקני הרכב החל לקבל מידיו של מאמן הקבוצה חיים סילבס את המקום בהרכב ופדידה סיפק את הסחורה. ב-11 בינואר 2020 הבקיע פדידה את שער הבכורה בקריירת הבוגרים שלו, שער ניצחון במשחק נגד מועדון ספורט אשדוד שהסתיים בתוצאה 1:0. בהמשך העונה כבש פדידה שער נוסף ושותף ב-16 משחקים לפני שמגפת הקורונה עצרה את העונה.
ב-11 ביולי 2022 חתם בהפועל חדרה.
ב- 11 ביוני 2023 חתם באולימפיה לובליאנה אלופת סלובניה.
ביידן (פירושונים)
ביידן (באנגלית: Biden) הוא שם משפחה
הקורפוס ה-25 (ורמאכט)
הקורפוס ה-25 (בגרמנית: XXV. Armeekorps) היה קורפוס של הורמאכט במהלך מלחמת העולם השנייה.
היסטוריה
הקורפוס הוקם בבאדן-באדן ב-24 בנובמבר 1938 בשם "מפקדת הכוחות בריין העליון", והועמד תחת פיקוד אלפרד וגר.
במהלך המערכה על צרפת לחם הקורפוס כחלק מהארמייה השביעית במסגרת קבוצת ארמיות C, ולאחר מכן נשאר בצפון צרפת. ב-1 במאי 1942 מונה וילהלם פהרמבאכר למפקד הקורפוס, ובמהלך הפלישה לנורמנדי לחם פהרנבאכר עם הקורפוס שבפיקודו בניסיון לבלום את בעלות הברית. לאחר מבצע קוברה התבצר הקורפוס בלוריאן עד סוף המלחמה, וב-10 במאי 1945 נכנע לצבא האמריקני.
הפלישה לנורמנדי
במהלך הפלישה לנורמנדי כלל הקורפוס את היחידות הבאות:
NP ביניים
בתורת הסיבוכיות, NP ביניים היא מחלקת כל בעיות ההכרעה במחלקה NP שאינן נמצאות ב-P וגם אינן NP-שלמות (NPC). המחלקה של בעיות אלו נקראת NPI. נשים לב שאם P=NP, אזי NPI היא ריקה. הכיוון השני גם כן נכון, כלומר אם P\neq NP, אזי NPI אינה ריקה. תוצאה לא טריוויאלית זו נובעת ממשפט לדנר, שהוכח בשנת 1975 על ידי ריצ'רד לדנר. משפט לדנר קובע שאם P\neq NP, אזי NPI אינה ריקה.
אמנם משפט לדנר בונה שפה מלאכותית לצורך ההוכחה, אך בעיות מפורסמות רבות, כגון בעיית הפירוק לגורמים והלוג הדיסקרטי נחשדות להיות ב-NPI.
משפט לדנר
משפט לדנר קובע שאם המחלקות P ו-NP שונות אחת מהשנייה, אזי קיימת שפה שאינה NP-שלימה ואינה ב-P.
Salute Tour
Salute Tour הוא סיבוב ההופעות השני של להקת ליטל מיקס, אשר התחיל ב-16 במאי 2014 והסתיים ב-27 ביולי אותה שנה. סיבוב ההופעות היה נועד על מנת לקדם את אלבומם השני Salute והתרחש בבריטניה. במקור סיבוב ההופעות היה אמור להמשיך גם לתוך צפון אמריקה אך בסופו של דבר חלק זה של סיבוב ההופעות בוטל לאחר שהלהקה החליטה כי הן צריכות לפנות זמן על מנת להקליט את האלבום השלישי שלהן. החלק הצפון אמריקאי היה אמור להתחיל ב-10 בספטמבר 2014 בארצות הברית ולהסתיים ב-11 באוקטובר בקנדה כאשר היה אמור לכלול 20 יעדים.
NP ביניים
משפט לדנר
נוכיח את המשפט בשתי דרכים שונות. שתי הדרכים משתמשות בשיטת הוכחה בלכסון.
Salute Tour
רשימת שירים
להלן רשימת השירים שבוצעו בהופעות שנכללו בסיבוב ההופעות.
הדרן:
NP ביניים
הוכחה עם חירור SAT
נגדיר שפה - ברור שאם הפונקציה f חשיבה בזמן פולינומי אזי A \in NP.
נגדיר את הפונקציה f כך: . עבור n \ge 1 נגדיר את f(n+1):
אחרת יש לנו שני מקרים: עכשיו נסביר מדוע זה עובד.
ראשית כל נשים לב שאין קשר בין הפונקציות f_i לפונקציה f
באופן אנלוגי נותנים את התנאי השני. אם המכונה לא מקבלת את x אבל x כן ב-SAT, אז מצאנו שוב x שהמכונה M_i נכשלת עליו. אחרי שהבנו איך הבניה מפרידה את SAT מכל מכונה פולינומית, נסביר בקצרה את העניין עם הפונקציה f. השימוש בפונקציה הזו נועד כדי שנוכל לסנן עוד מילים מהשפה, כדי שהיא לא תהיה NPC (שלמה). לכן בכל תנאי, במקום לדרוש המילה תהיה או לא תהיה ב-SAT, אנחנו דורשים שהמילה תהיה או לא תהיה ב-A, כלומר מוסיפים את הדרישה ש-f(|x|) זוגי. ברור שנמצא x כזה, כי הנחנו ש-P \neq NP, אז אין לכל מכונה פולינומית יש קלט x עבורו היא מחזירה תשובה לא נכונה.
עתה סיימנו להוכיח רעיונית שהשפה A אינה נמצאת ב-P. נרצה להוכיח שהשפה גם אינה NPC, כלומר לא קיימת רדוקציה פולינומית מ-SAT אל A. כמו שהגדרנו מקודם, יש לנו רשימה של כל הפונקציות הפולינומיות הקיימות. אם השפה A היא אכן NPC אזי אחת מהפונקציות היא רדוקציה פולינומית מ-SAT אל A. לכן אנחנו מחפשים עבור כל פונקציה f_i קלט x עבורו הפונקציה לא מהווה רדוקציה ל-A (וכתוב למעלה איך עושים את זה פורמלית בדיוק). כעת נותר להוכיח שהתנאים לבסוף מתקיימים, כלומר שאין איזה i עבורו f_i כן מהווה רדוקציה ל-SAT. לכל פונקציה f_i שהיא רדוקציה ל-SAT, מההנחה ש P \neq NP אורך הפלט של הפונקציה f_i גדל, ולכן בסופו של דבר נגיע ל-|f_i(x)| מספיק גדול שיהיה אי-זוגי ונגרום לכך ש-f_i לא תהיה רדוקציה טובה.
הדרישה שאם אז f(n+1)=f(n) נועדה כדי שבכל שלב נוכל להשתמש בפונקציות f(|f_i(x)|) בסך הכל הוכחנו בחלק הראשון ש-A לא ב-P, ובחלק השני שאין רדוקציה פולינומית מ-SAT ל-A, ולכן הפונקציה A נמצאת ב-NPI, כדרוש.
הוכחה עם ריפוד SAT
נגדיר את כמקודם.
נגדיר שפה
אנחנו נשאיר את f(n)=n^i עד שנקיים את התנאי ה-i, ואז נקדם את f(n) להיות
כעת נתאר אלגוריתם לחישוב f(n). נתחיל עם i=1. לכל n נבצע את הפעולות הבאות: f(n)=n^i. נבדוק האם קיים קלט, כך שמתקיים:
במידה ויש כזה x, נגדיר i = i+1. אחרת לא נשנה את i ונעבור ל-n הבא.
מכיוון שאנחנו בודקים רק עבור ניתן לחשב את f בזמן פולינומי
ברור שהבנייה לא נתקעת על i מסוים, מכיוון שבמקרה כזה הייתה רדוקציה טריוויאלית מ-SAT ל-L, אבל המכונות M_i הן פולינומיות, וזה סותר את ההנחה P \neq NP.
לכן מילאנו את התנאי שהשפה L אינה פולינומית. כעת נניח שיש פונקציה f_j(\cdot ) עושה רדוקציה פולינומית מ-SAT ל-L. נרצה להראות שזה גורר ש-SAT פתירה בזמן פולינומי (וכנגד ההנחה שלנו, כמובן)
הוכחה. מאחר ש f_j(x) רצה לכל היותר בזמן |x|^j, מתקיים. חייב להיות n_0 כך שלכל n \ge n_0 מתקיים. מכיוון ש-n_0 קבוע, אפשר פשוט לפתור את כל הבעיות מאורך קטן או שווה לו בזמן אקספוננציאלי.
עכשיו נניח שיש לנו נוסחה \phi כך ש. אם f_j(\phi) לא בטווח של f, אז. אחרת, כש-m=|\psi| ו אם ורק אם \psi\in SAT. עד כה השגנו ש. אז אם f(m)=m^k. מאחר ש|\phi|>n_0 מתקיים אז. אם אז אפשר לבדוק אם \psi ב-SAT ולכן גם אפשר לבדוק אם \phi ב-SAT. אחרת נריץ את האלגוריתם רקורסיבית (לא יותר מ-n פעמים) מכיוון שגודל הפלט גדל בין הרצה להרצה, וכל ריצה מתבצעת בזמן פולינומי.
X+Y
X+Y (רמז לנוסחה מתמטית), בארצות הברית פורסם בשם A Brilliant Young Mind (בעברית: "הצעיר המבריק"; מילולית: "הגאון הצעיר") הוא סרט דרמה בריטי אשר יצא ב-2014, בבימויו של מורגן מת'יאוס (Morgan Matthews) ובכיכובם של השחקנים אסא באטרפילד, רייף ספול, סאלי הוקינס, אדי מארסן, ויו יאנג.
הסרט הוקרן לראשונה בפסטיבל הסרטים הבינלאומי בטורונטו ב-5 בספטמבר 2014. הבכורה האירופית הייתה בפסטיבל הסרטים של לונדון ב-13 באוקטובר 2014. הקרנת-הבכורה הקולנועית בבריטניה הייתה ב-13 במרס 2015. הסרט לא יצא לאקרנים בישראל.
מיקי, דונלד, גופי: שלושת המוסקטרים
מיקי, דונלד, גופי: שלושת המוסקטרים (באנגלית: Mickey, Donald, Goofy: The Three Musketeers) הוא סרט הנפשה אמריקאי משנת 2004 של אולפני וולט דיסני, אשר מבוסס על הספר שלושת המוסקטרים. דמויותיהם של שלושת המוסקטרים היו גיבורי הקומיקס של וולט דיסני: מיקי מאוס, דונלד דאק וגופי.
דמויות ומדבבים
על בימוי והפקת מלאכת הדיבוב העברי הייתה אחראית שפרירה זכאי.
פתן מוות מדברי
פתן מוות מדברי (שם מדעי: Acanthophis pyrrhus) הוא מין של נחש ארסי ממשפחת הפתניים החי באוסטרליה באזורי המדבר של מרכז היבשת.
מאפיינים
פתן זה, בדומה לשאר בני הסוג פתן המוות, הוא אחד הנחשים הקטלניים ביותר בעולם, והוא מגיע לאורך ממוצע של 62 סנטימטרים, אך לעיתים גם לאורך 70 סנטימטרים. צורתו שטוחה ועבה, מתאימה להסוואה מתחת החול או החצץ. הוא בעל עיניים מוגבהות מעט מעל הראש בדומה לאפעה ובעל ניבים קצרים, אך מלאי ארס רב עוצמה היכול להרוג במהירות, אם כי זה אינו דבר נפוץ.
הפתן בעל זנב הניתן להנעה גלית באופן המזכיר תולעת, מה שעוזר לו למשוך אליו את טרפו. כשהנחש מתמקם בעמדת מארב הראש שלו קרוב לזנבו, כך שהוא יוכל להכיש במהירות מי שמתקרב לפיתיון של זנבו.
מרבית הטרף של הפתן מורכב מלטאות כמו חומטיים וחרדוניים הנפוצים במדבר ולעיתים רחוקות יותר גם מיונקים קטנים. הוא איטי יחסית וימתין בעמדתו במשך ימים אחדים עד שימצא טרף מתאים. הנחש פעיל בעיקר עם רדת החשיכה, אז החום הכבד יורד. לעיתים הוא מתחמם על שיחים או עשבים בבוקר וכן נראה על כמה כבישים, דבר שיכול לגרום לדריסתו.
הנחש חי מחופי אוסטרליה המערבית עד הטריטוריה הצפונית ומדרים עד קלגורלי. הוא פתן המוות היחיד באזור חיותו המדברי, כשהוא יכול להימצא גם בבתות, ערבות יבשות ושפלות של עשבי טריאודיה. הנחש נפגע בגלל הרס של בתי גידולו הטבעיים.
נחש זה משריץ צאצאים חיים, עד 13 צעירים בכל השרצה.
רוברטה פינוטי
רוברטה פינוטי (באיטלקית: Roberta Pinotti; נולדה ב-20 במאי 1961) היא פוליטיקאית איטלקייה, שכיהנה כשרת ההגנה של איטליה מ-2014 עד יוני 2018. היא מכהנת כיום בתפקיד סנאטורית (חברת הסנאט של הרפובליקה), והיא האישה הראשונה שמונתה לשרת הגנה באיטליה.
ספיידרמן המופלא 2
ספיידרמן המופלא 2 (באנגלית: The Amazing Spider-Man 2) הוא סרט גיבורי על אמריקאי המבוסס על סדרת הקומיקס "ספיידרמן" מבית סוני ומארוול קומיקס. את הסרט ביים מארק וב, וכיכבו בו אנדרו גארפילד ואמה סטון לצד אנסמבל שחקנים. הסרט יצא לאקרנים בארצות הברית במאי 2014. זהו הסרט החמישי בסדרת סרטי ספיידרמן, והוא מהווה סרט המשך לסרט "ספיידרמן המופלא" מ-2012.
רוברטה פינוטי
ביוגרפיה
רוברטה פינוטי נולדה ב-20 במאי 1961 בגנואה. יש לה תואר ראשון בספרות מודרנית והיא הייתה מורה בבית ספר תיכון. החיים הפוליטיים שלה התחילו בבחירות למועצת מחוז סאמפירדרנה. לאחר מכן התמנה ליועצת בית הספר ומדיניות הנוער והחברה של פרובינציית גנואה והמועצה למוסדות החינוך של עיריית גנואה.
פינוטי נבחרה לראשונה לבית הנבחרים של איטליה ב-2001. אחרי חמש שנים הפכה לאישה הראשונה שמילאה את תפקיד של נשיא ועדת הביטחון של הפרלמנט. הייתה שרת ההגנה בממשלת הצללים של וולטר ולטרוני ממאי 2008 עד אפריל 2009. היא מונתה לתפקיד סגנית שר ההגנה בממשלתו של אנריקו לטה ולאחר מכן, ב-21 בפברואר 2014 היא מותה לתפקיד שרת ההגנה של איטליה על ידי מתאו רנצי. היא הושבעה לתפקיד יום לאחר מכן.
ספיידרמן המופלא 2
בדומה לקודמו, הסרט יצא בגרסת תלת-ממד וב-IMAX וגם בגרסת IMAX 3D ברחבי העולם. הפקת הסרט החלה בשנת 2012, זמן קצר לאחר צאת הסרט הראשון לאקרנים. בסרט כיכבו, לצד אנדרו גארפילד ואמה סטון, שחקנים כגון: דיין דיהן, ג'יימי פוקס, פול ג'יאמטי, פליסיטי ג'ונס, כריס קופר, קולם פאור ומרטון קסוקס.
הסרט הפך לשובר קופות עם הכנסות של 92 מיליון דולר בסוף השבוע הראשון. הסרט הוכתר ברשימת שוברי הקופות במקום השישי כאשר הצליח להכניס כ-708 מיליון דולר ברחבי העולם וזכה להצלחה גדולה בקרב מעריציו של ספיידרמן.
רוברטה פינוטי
ביוגרפיה
באוקטובר 2014 היא ביקרה באיחוד האמירויות הערביות. היא נפגשה עם סגן מפקד הכוחות המזוינים של איחוד האמירויות הערביות, יורש העצר מוחמד בן זאיד אל נהיאן. מטרת הביקור הייתה לחזק את קשרי ההגנה ביחסי החוץ בין איטליה לאיחוד האמירויות הערביות. ב-7 ביולי 2015 היא נועדה עם שר הביטחון הישראלי משה יעלון ברומא. ב-29 בפברואר 2016 היא הגיעה לישראל וערכה ביקור ממלכתי ונועדה עם צמרת המטה הכללי של צה"ל עם שר הביטחון משה יעלון. בינואר 2016 אמרה כי איטליה ומעצמות המערב מוכנות להילחם בארגון דאעש שבלוב.
ספיידרמן המופלא 2
תוכנן סרט המשך, "ספיידרמן המופלא 3", אך ב-10 בפברואר 2015, מארוול קומיקס ואולפני דיסני חתמו על הסכם עם אולפני סוני לפיו ספיידרמן יופיע בסרטי היקום הקולנועי של מארוול ויופק אתחול לסדרת הסרטים, ללא השחקן אנדרו גארפילד. הסרט החדש בסדרה נקרא "ספיידרמן: השיבה הביתה" והוא יצא לאקרנים ב-7 ביולי 2017.
עלילת הסרט
הסרט נפתח בסצנה שמתרחשת 12 שנים לפני אירועי הסרט הקודם. ריצ'ארד פארקר, אביו של פיטר, משמיד את עבודתו במעבדות אוסקורפ ובורח משם. הוא יוצר הודעה מצולמת ומשאיר את פיטר אצל בן ומאי, דודיו. הוא עולה עם אשתו לטיסה שבמהלכה הוא מנסה לשלוח את ההודעה המצולמת למעבדתו הסודית, אך הוא מותקף על ידי טייס המשנה, שהתברר שהוא רוצח שכיר של אוסקורפ. לאחר מאבק ממושך שבמהלכו אשתו והרוצח נהרגו, המטוס נפגע ומתחיל לאבד גובה. ריצ'ארד מוודא שההודעה נשלחה ל"רוזוולט" ונהרג כתוצאה מהתרסקות המטוס.
רוברטה פינוטי
ביוגרפיה
בהווה פינוטי היא חברת הסנאט של הרפובליקה. תחילה ייצגה את מחוז ליגוריה בשנים 2008–2018, ומאז היא מייצגת את מחוז פיימונטה.
ספיידרמן המופלא 2
עלילת הסרט
12 שנים אחר כך, פיטר, כספיידרמן, רודף אחרי 3 שכירים של המאפיה הרוסית שניסו לשדוד משאית עם חומר מסוכן של אוסקורפ. בדרך הוא מציל את מקס, טכנאי פשוט באוסקורפ שסובל מדימוי עצמי נמוך, אך ספיידרמן מעודד אותו להעריך את עצמו. הוא עוצר את שני השכירים שירו על השוטרים, ואחר כך גם את הנהג של המשאית, אלכסיי סיסטביץ'. מיד אחר כך הוא מגיע בדיוק בזמן לטקס קבלת התואר האוניברסיטאי, רגע אחרי שגוון סיימה את נאומה. פיטר מגלה לגוון שקשה לו להיות איתה בגלל ההבטחה שנתן לאביה לפני מותו שהוא לא יערב אותה או יסכן אותה במלחמותיו כספיידרמן, הוא רואה את דמותו משגיחה עליו בכל מקום. גוון מתווכחת עימו ובסוף נפרדת ממנו בצער.
הארי אוסבורן מוזמן אל נורמן, אביו הגוסס, וזה מזהיר אותו מפני המחלה התורשתית חשוכת המרפא, ושהוא יכול למצוא את התרופה בעזרת מפתח שנתן לו. נורמן נפטר והארי יורש את אוסקורפ. פיטר מגיע להיפגש עם הארי כדי לנחמו על מות אביו, והשניים יוצאים לשיחה ארוכה. בינתיים, מקס נקרא לתקן תקלה באחד מכבלי החשמל באוסקורפ שמספקים חשמל לכל העיר, אך הוא נופל עם הכבל למיכל מלא בצלופחים ומתחשמל. ראש הדירקטוריון של החברה, שמסוכסך עם הארי, משתמש בשמו בשביל למחוק את מקס ומה שקרה לו ממאגר הנתונים כדי למנוע תקרית תקשורתית. מקס מתעורר בחדר המתים, ומגלה שהוא הפך ליצור כחול שרעב לחשמל. הוא יוצא לרחוב, מוצא ריכוז כבלים מתחת לרחוב בטיימס סקוור ומתחיל "לאכול". השוטרים מנסים לעצור אותו אך נכשלים. ספיידרמן מנסה לדבר איתו אך בסוף הם נלחמים והוא עוצר אותו בעזרת זרנוק מים. מקס נשלח למתקן ל"חולי רוח" של אוסקורפ בשם "רייבן קרופט". בזמן שפיטר מנסה למצוא פתרון לעובדה שיורה הקורים שלו פגיע לחשמל, הארי קורא לו בדחיפות שיביא את ספיידרמן כי הוא מאמין שיוכל לגבור על המחלה בעזרת הדם שלו. פיטר חושש שיקרה לו מה שקרה לקונור אם הדם לא יתאים לדמו אבל הוא דוחה את ההכרעה באמירה שהוא יקרא לספיידרמן. הוא אכן מבקר את הארי כספיידרמן, אך אומר לו שלמען ביטחונו, הוא לא יכול לתת לו את הדם שלו. הארי לא סולח לו, ונכנס לייאוש אובדני, אבל פלישיה חושפת בפניו את הסוד שלא כל הדגימות של קונור הושמדו והן מאוחסנות בבניין. הארי משתמש במפתח שקיבל מאביו אך הוא לא מוצא את מיקום הדגימות שיצילו אותו. במהלך החיפושים הוא מוצא תיעוד של מקס, המכיל פרטים על התאונה שעבר, הניסויים שנעשו עליו, העובדה שהחל לקרוא לעצמו "אלקטרו", ועל רצונו לנקום בספיידרמן. ראש הדירקטוריון דונלד מנקן, שמההתחלה היה עוין להארי, מגיע ולוקח את תפקידו, בטענה שהוא טייח את התאונה של מקס (מנקן חתם בעצמו על הטיוח תוך זיוף שמו של הארי כדי להפלילו). לאחר מכן הארי מגיע אל מוסד "רייבן קרופט" כדי לשחרר את מקס ושיעזור לו במלחמה נגד ספיידרמן. הארי מצליח לשחרר אותו ועושה עימו עסקה לפיה הוא יקבל את כל החשמל שתכנן באוסקורפ, ואלקטרו בתמורה יעזור לו להשיג את הדגימות. הארי ואלקטרו פורצים אל הבניין והורגים את שומר ראשו ויד ימינו הבכיר של דונלד. הארי לוקח את דונלד באיומי אקדח אל אגף "הפרויקט המיוחד" כדי לקחת את ארס העכבישים. אחר כך, הארי מבטיח את חלקו בעסקה של השניים ומעניק לאלקטרו את רשת החשמל הכללית של העיר ואלקטרו משתלט על רשת החשמל הכללית.
רוברטה פינוטי
ביוגרפיה
פינוטי נשואה ויש לה שתי בנות.
ספיידרמן המופלא 2
עלילת הסרט
אלקטרו מגיע לשדה החשמל של "אוסקורפ", משבית את כל החשמל של העיר ונלחם נגד ספיידרמן בקרב ארוך וקשה. בעזרתה של גוון שהגיעה למקום הקרב, הוא טוען את אלקטרו בחשמל רב מדי, ובכך הורג אותו. לאחר הקרב עם אלקטרו, הארי מגיע עם הציוד החדש שלו ונלחם בספיידרמן שמגלה את זהותו האמיתית בתור פיטר. הארי לוקח את גוון בטענה כי ספיידרמן אינו מעניק לאנשים תקווה אלא גוזל אותה מהם. ספיידרמן והארי נאבקים זה בזה במגדל השעון של ניו יורק, אך לאחר הקרב עם הארי, גוון נופלת מגובה רב. פיטר מנסה לתפוס אותה בעזרת הקורים שלו, אך מפרקתה של גוון נשברת כתוצאה מאפקט הצלפת השוט.
מותה של גוון שובר את פיטר, שמבקר את קברה כל הזמן. פיטר לא מופיע כספיידרמן חמישה חודשים. בינתיים, הארי, שכלוא במוסד של אוסקורפ "רייבנקרופט" מחליט לגייס צבא למלחמה נגד ספיידרמן. הראשון שהוא מגייס הוא סיסטביץ'. הוא משחרר אותו ונותן לו רובוט משוריין וחמוש דמוי קרנף וזה מתחיל ולזרוע הרס ברחובות העיר כשהשוטרים לא מצליחים לעצרו. הילד שספיידרמן הציל מבריונים מגיע לזירת האירוע בתחפושת של ספיידרמן, ומתייצב מול סיסטביץ'. חדור מחשבות על מותה של גוון והמורשת שהיא הותירה מאחוריה, פיטר מחליט לחזור ולהילחם; הוא מופיע בתור ספיידרמן, מציל את הילד בשנית ומתחיל להיאבק עם הקרנף, בצעד המסמן את שיבתו לזירת המאבק על שלוותה של ניו יורק (הסצנה המקורית שנחתכה בעריכה הראתה את פגישתו של פיטר עם אביו אחרי שנים רבות בהן לא התראו).
צוות השחקנים
הופעות קמע: סטן לי, מייקל מססי בתור גוסטב פירס (שידוע בכינויו אחרי הופעתו הקצרה מהסרט הקודם "האיש בצללים") ומקס צ'ארלס שגילם את פיטר פארקר בתור ילד גם בסרט זה ובסרט הקודם.
פיתוח וליהוק
אלקטרו הוכרז בתור הנבל הראשי בסרט ההמשך, והתפקיד הוצע לג'יימי פוקס שאישר את הליהוק. בדצמבר 2012 מארק וב חשף כי דיין דיהן לוהק לתפקיד הארי אוסבורן וכי מרטין שין ישוב לגלם את תפקיד הדוד בן פארקר בסרט ההמשך, אם כי השחקן עצמו לא אישר את הידיעה על כך.
פול ג'יאמטי לוהק לתפקיד ריינו בפברואר 2013 ופליסיטי ג'ונס לוהקה לתפקיד המאהבת של הארי אוסבורן, כך אושר גם ליהוקו של כריס קופר לתפקיד נורמן אוסבורן.
צילומים
בפברואר 2013 החלו הצילומי העיקריים לסרט. לפי אולפני סוני, "ספיידרמן המופלא 2" הוא סרט ספיידרמן הראשון שצולם כולו מתחילתו ועד סופו בעיר ניו יורק והסרט הפך להפקת הגדולה ביותר שנעשתה בניו יורק. הסצנות של מכון רייבנקרופט צולמו במכללה הימית של אוניברסיטת ניו יורק.
במהלך הצילומים אמה סטון ואנדרו גארפילד נראו עוטים מדי חניכה של טקס סיום תואר באוניברסיטה. ביוני נחשפו תמונות בהן נראה דניס לירי המגלם את תפקיד הקפטן ג'ורג' סטייסי ובאותו החודש הושלמו סופית צילומי הסרט.
מוזיקה
ב-20 ביולי 2013, מארק וב הכריז כי הנס צימר נבחר כדי להלחין את פסקול הסרט ביחד עם חבורת המוזיקאים "ששת המופלאים" וג'וני מאר ועם הזמר פארל ויליאמס.
השיר הרשמי של הסרט הוא "It's On Again" של אלישה קיז וקנדרינק לאמאר, השיר נכתב בהשראת הסרט והוא נשמע במהלך כתוביות הסיום של הסרט.
בנוסף, ביציאת הסרט לאקרנים באוסטרליה, זוהה הסרט עם שיר של להקת הרוק הכבד האוסטרלית "Tonight Alive" בשם "The "Edge. בקליפ לשיר מופיעות סצנות שונות מן הסרט.
ביטול הזיכיון
סוני תכננה במקור לייצר סרט בעל יקום משותף עם היקום הקולנועי של מארוול. בשנת 2013 סוני הצהירה כי סרט ההמשך "ספיידרמן המופלא 3" ייצא ביוני 2016 עם אלכס קורצמן ורוברט אורצי כתסריטאי. בנוסף הוכרז סרט רביעי בסדרה שיועד לצאת במאי 2018. הסדרה תוכננה גם לכלול סרט ספין-אוף לששת המרושעים עם דרו גודארד כתסריטאי ובמאי, שתוכנן לנובמבר 2016. חודשים מספר לאחר מכן, פורסם שסוני שכרה את לילה ג'וי נולאן כדי לכתוב סרט גיבורי על נשי בסדרה שתוכנן ל-2017.
בדצמבר 2013 ולאחר צאת הסרט "ספיידרמן המופלא 2" במאי 2014, הבמאי מארק וב ואנדרו גארפילד הודו שלמרות שהם רוצים לשתף פעולה בסרט שלישי בסדרה, לא ברור עד כמה האולפנים מוכנים להפקת סרט רביעי בסדרה. בעקבות הביקורות המעורבות לסרט והכנסה הנמוכה ביחס למצופה מהזיכיון, עתיד סרט ההמשך עמד בסימן שאלה גדול.
ביולי 2014 רוברט אורצי עזב את העבודה על הסרט השלישי בסדרה כדי לעבוד על התסריט לסרט ההמשך של סטארטרק, "האויב בתוכנו - סטארטרק". סרט ההמשך תכנן לגולל את שובו של נורמן אוסבורן והתמודדותו של פיטר פארקר עם מותה של גוון סטייסי. תאריך צאתו לאקרנים נדחה לשנת 2018.
בדצמבר 2014 נודע שאולפני סוני ניהלו מגעים עם סם ריימי לביים טרילוגיה חדשה שתהיה משותפת ליקום הקולנועי של מארוול וכי הדמות תופיע בסרט ההמשך ל"קפטן אמריקה: חייל החורף". דווח שאולפני מארוול לא היו מרוצים מכמה מהתנאים שסוכמו, לרבות זכויות הסרט שנותרים בידי סוני.
בפברואר 2015 אולפני סוני ומארוול יצאו בהצהרה משותפת לפיה ספיידרמן יופיע ביקום הקולנועי של מארוול, ובנוסף יופיע בסרט ההמשך לקפטן אמריקה 2 או בסרט על דמותו של דוקטור סטריינג'. בנוסף הודיעו אולפני סוני כי סרט אתחול לדמותו של ספיידרמן ייצא ביולי 2017 עם קווין פייגי ואיימי פסקל כמפיקים. הוכרז שהאולפנים ילהקו שחקן חדש לדמות ספיידרמן. סוני הודיעו שחרף התוכניות עדיין בכוונתם להוציא סרט על ששת המרושעים (תוכניות אלו לעתיד בוטלו בעקבות פיטוריו של אנדרו גארפילד וסיום חוזהו עם סוני, ובעקבות מתקפת ההאקרים על סרטי סוני בנובמבר 2014). על פי ההסכם בין האולפנים סוני יממנו ויפיצו את הסרט וימשיכו להחזיק בזכויות על ספיידרמן.
הסוכנות להגנת הסביבה של קליפורניה
המזכיר הנוכחי של הארגון הוא ג'ארד בלומנפלד, והוא חבר בקבינט של המושל גווין ניוסם.
היסטוריה
הסוכנות להגנת הסביבה של קליפורניה הוקמה על ידי המושל פיט וילסון בצו ביצוע W-5-91 בשנת 1991, בעקבות יוזמה שהציע וילסון במהלך הבחירות לממשלת המדינה ב-1990. הוא הבטיח סוכנות ברמה ממשלתית שתפקח על תקנות הסביבה והמחקר של המדינה. בעקבות ארגון מחדש בין-סוכנויות בראשות המושל עם בדיקה של שני הבתים של בית המחוקקים של מדינת קליפורניה, הסוכנות הפכה למחלקת קבינט ב-17 ביולי 1991. החל משנת 2019, הקמת הסוכנות נמצאת בסעיף 12800 של הקוד הממשלתי של קליפורניה.
הסוכנות להגנת הסביבה של קליפורניה ומועצת משאבי האוויר המחלקתית שלה בקליפורניה, היו אחד התומכים המרכזיים בחוק פתרונות התחממות כדור הארץ משנת 2006, מה שהפך את המדינה למדינה הראשונה בארצות הברית שתגביל את כל פליטות גזי החממה מתעשיות מרכזיות.
ההנהלה המבצעת
סגן/עוזר מזכירים
מועצות, מחלקות ומשרדים
, שהתמקדה במיחזור והפחתה במקור, נסגרה ב-2010. התפקיד הוחל על "המחלקה למיחזור ושחזור משאבים של קליפורניה - CalRecycle" ועל "הסוכנות להגנת הסביבה של קליפורניה".
נייגר
{{פירושונים|
ראו גם
}}
יאיר יעקבי
יאיר יעקבי (נולד בט' בתמוז תשמ"ג, 20 ביוני 1983) הוא קומיקאי, סטנדאפיסט, במאי, תסריטאי ישראלי, שחקן, חבר בהרכב הקומי אנדרדוס וכותב טור שבועי בעיתון מוסף 'אתנחתא' מבית העיתון "בשבע".
ביוגרפיה
נולד ברעננה לשוש והרב יוסי יעקבי, למד בישיבת ההסדר קריית שמונה, ב-2008 סיים תואר ראשון בחינוך ותואר שני במנהל עסקים בהתמחות במערכות מידע באוניברסיטת בר-אילן.
בשנת 2009–2012 עבד במערכות המידע בבנק אגוד לישראל.
קריירה
בין השנים 2016–2017 כתב מדור שבועי סאטירי במגזין "מוצ"ש" של "מקור ראשון".
בשלהי שנת 2016 העלה יחד עם אורי מלמד ואמיר מויאל את מופע הסטנדאפ המשולש שכלל קטעי סטנדאפ שונים משולבים בערב אחד.
באפריל 2017 החל לכתוב טור אישי שבועי בעמוד האחורי של "בשבע", הטור כולל בדרך כלל סיפורים סאטיריים על הנעשה במגזר ומחוצה לו וכן הצצה מבודחת לחייו האישיים של יעקבי. בינואר 2020 עבר הטור למוסף "אתנחתא" על פני עמוד שלם.
בינואר 2018 השיק יעקבי את מופע הסטנדאפ המלא שלו "אומר מעט מדבר הרבה". המופע עוסק בזוגיות, רווקות מאוחרת, יחסי דתיים-חילונים ועוד. מאז השקתו עלה המופע מאות פעמים ברחבי ישראל.
יעקבי הוא מחזאי שותף ושחקן בחמישה מחזות זמר של אנדרדוס - "חלומות במגירה", "הדייג ודג הזהב", "מערת האוצר", "הרפתקה בחלל" ו"הרפתקאות האביר פומפדור". הוא כתב ושיחק בשלושה מופעי המערכונים של אנדרדוס - אנדרדוס 1, אנדרדוס 2, והמופע שהושק ב-2019 - "גברים שהשתיקה יפה להם".
כותב ומפיק סרטונים הומוריסטיים יחד עם המאייר הלל שלפין בערוץ "שלפין ויעקבי עושים מה בא להם" ביוטיוב. בין הסרטונים: "מרחשוון" ו"אם טראמפ נשיא" שגרפו אלפי צפיות ביוטיוב ובפייסבוק.
מיולי 2019 ועד דצמבר 2019 שידר פודקאסט קומי-פוליטי-מיגזרי-אקטואלי-שבועי "יורים בנגמ"ש" יחד עם מתן צור.
ממאי 2021 הוא ומתן צור משדרים הסכת בכאן הסכתים בשם "צור ויעקבי" שמהווה המשך ל"יורים בנגמ"ש".
ביוני 2021 הוציא את ספרו לא עשו חכמינו בהוצאת ידיעות ספרים שמאגד את סיפוריו הסאטירים מ"בשבע" ובמות אחרות.
חיים אישיים
נשוי לאריאלה, גר בעץ אפרים שבשער השומרון ואב לארבעה.
אולימפיאדת פיונגצ'אנג (2018)
פיונגצ'אנג זכתה לאחר שהפסידה במכרזים הקודמים לאירוח אולימפיאדת חורף לונקובר ולסוצ'י. זוהי הפעם הראשונה שקוריאה הדרומית אירחה את אולימפיאדת החורף ופעם שנייה שאירחה את המשחקים האולימפיים (היא אירחה את המשחקים האולימפיים בסיאול (1988)). אולימפיאדה זו הייתה גם האולימפיאדה הראשונה בה התחרתה נבחרת ספורטאים מאוחדת של קוריאה הצפונית וקוריאה הדרומית (נבחרת הוקי קרח נשים). פיונגצ'אנג היא המקום השלישי באסיה שאירח את אולימפיאדת החורף, אחרי סאפורו ונאגנו שביפן.
המכרז האולימפי
פיונגצ'אנג הגישה את מועמדותה למכרזים האולימפיים לאירוח אולימפיאדת החורף של 2010 ו-2014. אף על פי שבמכרזים אלו עברה את סבב ההצבעות הראשון, היא הפסידה בסבב האחרון בשלושה וארבעה קולות בהתאמה. במכרז לשנת 2018 ניצחה כבר סבב הראשון, הצביעו בעדה 63 נציגים מתוך 95 וכך זכתה ברוב הדרוש לאירוח המשחקים.
אנסי וגאפ היו שתי הערים הצרפתיות שהגישו מועמדות לאירוח אולימפיאדת החורף 2018, לאור קשיים בקבלת תמיכה ציבורית מהתושבים המקומיים, גאפ אפילו לא הוגשה כמועמדת מטעם צרפת.
המתחמים האולימפיים
האירועים האולימפיים נערכו בפיונגצ'אנג, למעט משחקי ההוקי קרח ותחרויות הקרח שנערכו בעיר השכנה גאנגנאונג, שאר אירועי הספורט נערכו במחוז ג'אונגסון.
פארק הספורט אלפנסיה
אתר אלפנסיה בדאגוולייונג-מייאון שבפיונגצ'אנג היה המוקד העיקרי של האולימפיאדה.
גאנגנאונג (אזור החוף)
אזור החוף ממוקם בעיר השכנה גאנגנאונג. הפארק האולימפי גאנגנאונג כולל ארבעה מתחמים:
בנוסף נערכו תחרויות ההוקי קרח לנשים במתחם הספורט של אוניברסיטת קוואנדונג הקתולית, במרכז הקרח קוואנדונג.
ענפי הספורט
במשחקי החורף התקיימו 102 תחרויות ב-15 ענפי ספורט.
לוח זמנים
התאריכים הם לפי שעון קוריאה (UTC+9).
הרחקתה של רוסיה מהמשחקים
ב-5 בדצמבר 2017 הודיע הוועד האולימפי הבינלאומי על הרחקתה של רוסיה מהמשחקים, עקב אמרצה נרחבת ומאורגנת של ספורטאיה בתוכנית שזכתה לחסות ממשלתית. נקבע שהדגל הרוסי לא יונף וההמנון הרוסי לא ינוגן אם ספורטאיה יזכו במקום הראשון. בסך הכל הותר ל-169 ספורטאים רוסיים להתחרות תחת דגל הוועד האולימפי הבינלאומי וללא סממני המדינה על בגדיהם, תחת השם "ספורטאי אולימפי מרוסיה".
הוקי קרח
בטורניר הגברים זכתה נבחרת "הספורטאים האולימפיים מרוסיה" במדליית הזהב. עקב עונש ההרחקה על המשלחת הרוסית, הונף הדגל ונוגן ההמנון של הוועד האולימפי הבינלאומי. הנבחרת הרוסית זכתה בטורניר אחרי ניצחון דרמטי על נבחרת גרמניה במשחק הגמר לאחר הארכה, בעקבות שער שוויון רוסי דרמטי בדקה האחרונה של הזמן החוקי שמנע מגרמניה זכייה היסטורית.
לאחר חמש אולימפיאדות רצופות בהן השתתפו בטורניר הגברים שחקנים מליגת ה-NHL, החליטו מנהלי הליגה שלא לאפשר הפעם את השתתפות שחקניה באולימפיאדה, והטורניר האולימפי שוחק בלעדיהם.
בטורניר הנשים זכתה נבחרת ארצות הברית במדליית הזהב, לראשונה מאז אולימפיאדת נאגנו (1998), אחרי שניצחה במשחק הגמר את נבחרת קנדה, אלופת ארבע האולימפיאדות הקודמות.
{| cellpadding="2"
החלקה מהירה במסלול קצר
המחליקים הדרום קוריאניים זכו ב-3 מדליות זהב מתוך 8 אפשריות וב-6 מדליות סך הכל.
סקי חופשי
הגולשים הקנדים זכו ב-4 מדליות זהב ו-7 מדליות בסך הכל, יותר מכל מדינה אחרת בענף זה.
קרלינג
{| cellpadding="3"
הגברת הראשונה של ברזיל
הגברת הראשונה של ברזיל (בפורטוגזית: Primeira-dama do Brasil) הוא התואר (הלא-רשמי) של המארחת בארמון אלבורדה. תפקיד זה מבוצע, על פי המסורת, על ידי אשת נשיא ברזיל.
לעיתים כאשר אין לנשיא אישה, מתבצע התפקיד על ידי קרובת משפחה שלו. לגברת הראשונה אין תפקיד רשמי בממשלה, אבל בדרך כלל היא משתתפת בטקסים ציבוריים ומארגנת פעולות חברתיות כמו אירועי צדקה.
מכיוון שהנשיאה היחידה בתולדות ברזיל, דילמה רוסף, הייתה גרושה בתקופת כהונתה כנשיאה, לברזיל מעולם לא היה "אדון ראשון".
למרות שאין מדובר בתואר רשמי, התואר "הגברת הראשונה" התפשט גם לנשותיהם של מושלי מדינות ברזיל. בעלה של רקל ליירה מושלת מדינת פרנמבוקו, מכונה בהתאם "האדון הראשון". אשתו של סגן נשיא ברזיל מכונה הגברת השנייה של ברזיל.
החל מינואר 2023, הגברת הראשונה של ברזיל היא רוסנגלה לולה דה סילבה, רעייתו של הנשיא לואיז אינסיו דה סילבה.
זלדה טרגר
נעורים
נולדה בווילנה שבפולין ביוני 1920. את ילדותה העבירה בעיירה סמיאטיץ', אשר נודעה כבית-חינוך לחלוציות עברית בזכות חוות ההכשרה של "החלוץ" שהייתה במקום. מוצאה החברתי של זלדה היה מן השכבה האמידה של הקהילה היהודית, הייתה חניכה בתנועת "השומר הצעיר", למדה בבית-הספר העברי "תרבות" וכרבות מתלמידותיו יצאה לסמינריון העברי. עם זאת, עמדה במבחן הראשון של הגשמה בתנועה והצטרפה לקיבוץ העלייה הצעיר "למשמר" בצ'נסטוכוב. בכל התחנות האלה ספגה אידיאלים שהיו מקובלים אז כמקודשים: נאמנות לתנועה ועקרונותיה, נכונות להקרבה ואחוות-גורל.
בארגון הפרטיזנים המאוחד (פ.פ.או)
עם פרוץ המלחמה, זלדה הייתה מן הראשונות שחזרו לווילנה. ב-22 ביוני 1941, היום בו שוחררה זלדה מבית-החולים לאחר מחלת טיפוס קשה, החלה גם ההתקפה הגרמנית על ברית המועצות. בתחושתה הקשה – בראותה את חבריה עוזבים את העיר המותקפת ואילו היא נאלצת להישאר במקום בשל חולשתה לאחר המחלה – החלה להעלות את רשמיה על הכתב.
לאחר שבעה חודשים בהם הסתתרה אצל משפחות שונות, מנותקת מהתנועה, עבדה בעבודות פרך והסתירה את יהדותה, רצתה זלדה לחזור לחבריה בגטו. כאשר הבחינה בקבוצה של יהודים ברחוב, צעדה לקראתם, ללא טלאי, כאשר הבחינה במכר מביניהם, ביקשה להיכנס איתם לגטו. המכר תפר לה שני טלאים וכך חזרה אל החבורה בגטו.
לאחר האקציות הגדולות נדמה היה שהמצב נרגע קצת ויהודים החלו להאמין שלא צפויים עוד גירושים. הכרוז שהתפרסם בגטו – "אל נא נלך כצאן לטבח" – הכה הדים ונתן את הדחיפה להקמת ארגון מחתרת, שנועד לגלות התנגדות לאויב הנאצי: "ארגון הפרטיזנים המאוחד" - פ.פ.או. זלדה הצטרפה למחתרת, ועד מהרה נאסרה יחד עם שבעה מחבריה. הגרמנים הודיעו כי שמונת האסירים יהיו בני ערובה, עד שמפקד המחתרת, יצחק ויטנברג, יוסגר. וכך היה: ויטנברג הסגיר את עצמו, והחבורה שוחררה.
לאחר מות ויטנברג הסתבר ללוחמי המחתרת שהציבור בגטו אינו תומך במאבקם, והם החלו לצאת ליערות. משנודע לגרמנים על כך, הם פתחו במצוד אחר הנמלטים. מחצית מהלוחמים שיצאו ליער נפלו בחילופי ירי עם הגרמנים. הגרמנים אף נקטו בשיטה של ענישה קולקטיבית: משפחתו של כל נמלט נשלחה לפונאר להשמדה. ב-1 בספטמבר 1943 הוכרז במחתרת גיוס. הגטו הוקף על ידי גרמנים, ליטאים ואוקראינים. האקציה החלה. יהודים נחטפו ושולחו למחנות עבודה באסטוניה. בערב התכנסה המחתרת. הוחלט שאין טעם בהתנגדות גלויה, מכיוון שההמונים לא יצטרפו. במהלך האקציה קראו לוחמי המחתרת ליהודים להתקומם, אך הם מיהרו להסתתר.
לוחמי המחתרת התייצבו חמושים בעמדות. נציג היודנראט ניסה לשכנעם לוותר על הקרב, כשלפתע הגיעה פלוגת לטבים שבראשה איש הגסטפו נויגבויר והחלה בפעולת הגירוש. ההמון החל לחפש מקומות מסתור ללא הועיל. רבים נתפסו על ידי הלטבים ונורו או גורשו. ביום הראשון מתוך ארבעת ימי האקציה נלקח כמעט כל הבטליון השני עם מפקד הפלוגה גרישקה. מפקדת פ.פ.או ציוותה להמשיך בהתנגדות. ברחוב סטראשון עברו החברות מבית לבית להקים מתרסים, מים רותחים, אבנים ומטילי ברזל, כל אלה היו אמורים לשמש כנשק נגד הגרמנים.
זלדה עברה בחצרות וקראה ליהודים לצאת ממקומות המחבוא ולהצטרף לשורותיהם. הוראות המפקדה נשלחו כמעט כל שעה לכל היחידות המפוזרות בשטח, כיצד לנהוג עם הגרמנים מתקרבים. לרוע מזלה נקלעה לחצר סטראשון 1, שם נמצאו שוטרים שעצרו אותה. סמוך לשעה 12 עזבו הליטאים והלטבים את הגטו בסמכם על המשטרה היהודית, שתבצע את המלאכה לבדה. בשעה זו עלה בידיה לפרוץ את השער ולהגיע לחצר הבית בסטראשון 8. המתח הגיע לשיא, הלוחמים חשו כי בכל רגע הם צפויים למוות. בסטראשון 6 כולם היו מוכנים לפתוח באש ברגע שהגרמנים יפרצו לחצר. .(24) ראש הגטו ידע כי המחתרת מצויה שם ואמר לגרמנים כי אין שם איש, כך פסחו על בית מספר 6. לאחר ארבעה ימים, עזבו הגרמנים את הגטו. לאחר האכזבה, עקב מניעת ההתנגשות הוחלט להוציא קבוצות לוחמים ליער.
.
לאחר מכן נסגר הגטו וראש הגטו נורה על ידי הגסטאפו. סביב הגטו ומבואותיו הוגברה השמירה. קרבו ימי החיסול של הגטו. התוכנית של המחתרת הייתה להוציא את החברים מהגטו דרך תעלות הביוב. לאחר כמה ימים הגיעו כל הלוחמים לבסיס המיועד, יער רודניקי. ביערות אלו חנו באותו זמן יחידות פרטיזניות אחדות. בתקופה הראשונה היו שם כ-400 יהודים, מחולקים לארבעה גדודים. הגדוד שזלדה השתייכה אליו כונה "נקמה" ומפקדו היה אבא קובנר. לאחר ההתמקמות ביער נשלחה זלדה להיות מקשרת בין גדוד הפרטיזנים לאנשי המחתרת בעיר וילנה.
זלדה ה"קשרית"
חלקה של החָבֵרָה במרקם החברתי ובאחריות הציבורית היה נושא טבעי ומובן מאליו בתוך התנועות. מקומן של החברות התבלט בתפקידים שונים בימי המלחמה והחורבן, אז לראשונה התהווה המושג "קשריות"- אלו החברות הפוקדות את הסניפים ועוברות משטח אחד למשנהו בסכנת נפשות: מן האזור הסובייטי לשטח הכיבוש הנאצי ובכיוון ההפוך. המשימה העיקרית בתחום הקשר היה הצלת קבוצות יהודים שהחליטו לברוח מן המחנה ולהגיע ליער. חברות לא מעטות מילאו משימה זו, זלדה היא אחת מהן והיא מגלמת את "צבא הקשר" הנשי של הלחימה היהודית.
הסיבה שתפקידי הקישור היו בעיקר של נשים הייתה משום שהמחתרת היהודית הניחה שהנאצים לא ימהרו לחשוד שנשים יכולות להוות מוקדי פעילות - ואף לתפוס מעמד של פיקוד. אחד מתפקידיה החשובים של זלדה היה להעביר לפרטיזנים תרופות. משימתה הייתה גם להעביר לבסיס יהודים שנותרו בעיר והיו מרוכזים בבלוקים. היא שימשה קשרית גם בין מטה הפרטיזנים לבין המחתרת העירונית ובמיוחד עם סוניה מאדייסקר, קומוניסטית וחברת פ.פ.או. עם חשיפת המחתרת העירונית על ידי הנאצים, סוניה עונתה ונרצחה בגסטאפו, נותק הקשר עם העיר וזלדה המשיכה בלוחמה בשורות הפרטיזנים. זלדה, נערה קטנה וצנומה, בעלת שיער זהבהב הייתה בין הבנות הווילנאיות הגיבורות, הסתננה שמונה-עשר פעמים בין יחידות הצבא הגרמניות והעבירה מידע חשוב מהעיר, נשק, ספרות תעמולה וכו'. כקשרית של המטה הפרטיזאני עם ארגון המחתרת, מעולם לא חזרה זלדה ליער בידיים ריקות, היא חדרה למחנות ההסגר והצילה אנשים, עשרות כלי-נשק הובאו על-ידה מהעיר לפרטיזנים, פעמיים נפלה לידי הגסטאפו, פעם אחת לידי המשטרה ופעם לידי הפולנים הלבנים, אך הודות לקור רוחה ונחישותה הצליחה בכל ארבע הפעמים להימלט.
יום אחד נודע כי האויב יודע על מקום הבסיס של המחתרת, נמסר כי גרמנים וליטאים מתכוננים לערוך מצוד על היער בו שכנו. קו החזית התקרב, חלה התעוררות עצומה בבסיס והיה ברור שהם עומדים לנטוש את היער ולהיכנס לווילנה. חלק גדול מהעיר כבר מצוי בידי הצבא האדום. בית-הנתיבות המרכזי נמצא עדיין ברשות הגרמנים. הפרטיזנים התקרבו לבית-הנתיבות, הגרמנים התבצרו בבתים בעלי קומות ופתחו באש מלמעלה. לוחמים נפלו ורבים נפצעו. יחידות לוחמי היער התאחדו עם הצבא האדום וערכו קרב משותף. בעזרת חיל-סיוע גדול הוכרע הקרב והעיר שוחררה. הגרמנים נכנעו. וילנה ניזוקה קשה, רחובות שלמים נמחקו והפכו לתלי חורבות. ב-14 ביולי 1944 שוחררה וילנה.
אחרי השחרור
מיד לאחר השחרור התאספה קבוצה קטנה של חברי תנועת השומר הצעיר מרודניקי והתחילה לאסוף את שרידי התנועה. את הפקודות קיבלו עדיין מאבא קובנר. הקבוצה התארגנה כמחתרת של כ־9-10 אנשים אשר משימתה הייתה לגאול יהודים מארצות ההרג ולהביאם לחוף המיוחל – ארץ-ישראל גם קבוצות בורחים מתנועות "בית"ר" ו"הנוער הציוני" נעזרו בזלדה. לאחר יציאת הקבוצה עם אבא קובנר ללובלין החל זינוקה מחדש, יחד עם חברים נוספים נוצר מעין מרכז "בריחה". היעד היה צ'רנוביץ ומשם מעבר הגבול לגרמניה. התארגנה גם קבוצת "נקם". אבא קובנר מגייס אליה את זלדה ונתנאל (סנקה) בעלה, אותו הכירה לראשונה בפרטיזנים. הקבוצה יצאה לאיטליה, התפקיד של זלדה היה להיות המאבטחת, לקבל את האנשים אחרי פעולת הנקם שהייתה אמורה להתבצע ולהעבירם את הגבול.
זלדה עלתה עם בעלה לארץ-ישראל בשנת 1946, הם החליטו לא להצטרף ל"גרעין הפרטיזנים" בקיבוץ עין החורש והקימו את ביתם בנתניה, נולדו להם שני ילדים, גלעד ודורית. ביתם היווה אבן שואבת לחבריהם הרבים. גם לאחר העלייה לארץ-ישראל זלדה רואה במנוחה מותרות וממשיכה בפעולותיה: פעילה באיגוד יוצאי וילנה, מופיעה בפני חיילים ובני-נוער, תלמידי בתי-ספר ומספרת על השואה, המחתרת, היער. היא רואה לעצמה חובה קדושה להמשיך לספר את סיפורה.
מחברותיה של זלדה
זלדה החלה לרשום את קורותיה עם ההתקפה הגרמנית על ברית המועצות, ב-22 ביוני 1941, באותו יום שוחררה מבית-החולים בווילנה לאחר מחלת טיפוס קשה. האירועים שלאחר מכן לא איפשרו לה להתמיד בכתיבה. אף-על-פי-כן המשיכה לרשום את הקורות אותה בהזדמנויות שונות, הן בהיותה בחלק "הארי" של העיר והן בין חומות הגיטו. בתקופת היער עסקה גם בהעתקת ה"איגרת לשומרים-פרטיזאנים" שכתב אבא קובנר, כדי להשאיר זכר לתנועת ההתנגדות היהודית. את הרישומים האחרונים במחברותיה סיימה זלדה בווילנה, מיד לאחר שובה אליה עם הפרטיזאנים המשחררים. אז החל המסע הארוך לעבר ארץ-ישראל – בשליחות השרידים, ב"בריחה" ובקבוצת הנקם. במצוותו של אבא קובנר השאירה זלדה את מחברותיה – יחד עם שאר התעודות, המסמכים, התצלומים ושאר דברים שבכתב – בלבוב, כדי להעבירם בנפרד לארץ. צעד זה נראה היה אז הכרחי מטעמי ביטחון וסודיות. בשל התנאים והנסיבות לא הגיעו המסמכים לארץ, נראה שהם אבדו בדרך. סמוך לבאה ארצה, ב-1946, ניסתה זלדה לשחזר את רישומיה כפי שהיו במחברות המקוריות. את הדברים רשמה ביידיש. אף שהיו לה כוונות להמשיך ולרשום את אשר עברה בדרך הנדודים, ב"בריחה" וב"נקם", לא הצליחה להגשים כוונות אלו, אולי מן הטעם הפשוט שנושא הנקם היה עדיין חסוי במשך שנים רבות.
יחסי הממלכה המאוחדת–מאלי
יחסי הממלכה המאוחדת–מאלי הם יחסי החוץ בין הממלכה המאוחדת לבין מאלי. שתי המדינות חברות באו"ם.
היסטוריה
בריטניה כוננה יחסים גיפלומטיים עם מאלי לאחר עצמאותה. בשנת 2012 סגרה בריטניה את שגרירותה במאלי, בעקבות ההפיכה הצבאית שהתרחשה במדינה, אולם בשנת 2018 פתחה מחדש את השגרירות בבמקו. בשנת 2020 שלחה בריטניה 250 חיילים ו-3 מסוקי צ'ינוק למאלי כחלק מכוח שמירת שלום של האו"ם.
לירה (כלי נגינה)
הלירה (ביוונית: Λύρα) הוא כלי מיתרים, מעין נבל קטן, מן החשובים ביוון העתיקה. גוף הלירה היה עשוי משריון צב ומתוכו בלטו שתי זרועות מחוברות בדומה לעול שממנו נמתחו המיתרים. מספר המיתרים נע בין 3 ל-10 ופרטו עליהם במפרט. באורגנולוגיה, הלירה מוגדרת כלאוטה (או "קתרוס"), אשר בו המיתרים מחוברים לקורת רוחב (yoke).
אזכורים שונים של כלי הנגינה בתרבות
המיתולוגיה היוונית מספרת שהרמס בנה את הלירה משריון צב בבוקר בו נולד. תמורת כלי נגינה זה, הסכים אפולו, שהיה חובב מוזיקה, להפוך את הרמס ואת אמו לאלים. כלי נגינה זה מוזכר ביצירותיו של הומרוס: האיליאדה והאודיסיה. שאול טשרניחובסקי, אשר תרגם את היצירה לעברית, כינה את הכלי "כינור".
הציור המוקדם ביותר של לירה בעלת שבעה מיתרים מופיע על סרקופג המפורסם של Hagia Triada (מקום ישוב קטן בכרתים) והיא מתוארכת לשנת 1400 לפני הספירה.
מימי הביניים משמש השם "לירה" בעיקר לכלי קשת שונים כמו "כינור הגלגל", וכינור הדומה ל"כמנצ'ה" בטורקיה. הלירה נמצאת בשימוש כיום באתיופיה, במצרים העליונה ובדרום סיני.
לפי המסורת היהודית, דוד המלך ניגן לפני שאול המלך בנבל קשתי, שהוא למעשה לירה. כלי נגינה זה מכונה "כינור דוד". כך מתואר בספר שמואל :.
הלירה המוכרת לנו כיום
כלי מיתר דמוי כינור עם מיתרי תהודה. (נפוצה גם בטורקיה בסגנון קצת שונה)
לירה דה בראצ'ו
לירת הזרוע (באיטלקית: lira da braccio). זהו כלי קשת, הדומה לכינור, מתקופת הרנסאנס. בעל חמישה מיתרים המתוחים מעל השחיף ושני מיתרי בורדון מחוצה לו.